
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2004 M. BIRŽELIO 28 D. NUTARIMO NR. 801 „DĖL IŠMOKŲ VAIKAMS SKYRIMO IR MOKĖJIMO NUOSTATŲ PATVIRTINIMO“ PAKEITIMO 

2020 m. vasario 12 d. Nr. 115
Vilnius


Lietuvos Respublikos Vyriausybė n u t a r i a: 
Pakeisti Išmokų vaikams skyrimo ir mokėjimo nuostatus, patvirtintus Lietuvos Respublikos Vyriausybės 2004 m. birželio 28 d. nutarimu Nr. 801 „Dėl Išmokų vaikams skyrimo ir mokėjimo nuostatų patvirtinimo“:
. Pakeisti 6 punkto trečiąją pastraipą ir ją išdėstyti taip: 
„Vaikų, kuriems globa (rūpyba) nustatyta po 2007 m. sausio 1 d. imtinai, globėjai (rūpintojai) dėl globos (rūpybos) išmokos ir (ar) globos (rūpybos) išmokos tikslinio priedo kreipiasi į savivaldybės, kurios vaiko teisių apsaugos institucijos teikimu vaikui nustatyta globa (rūpyba), administraciją. Vaikų, kuriems globa (rūpyba) nustatyta ne Lietuvos Respublikoje ir jos vykdymą perėmė Lietuvos Respublikos kompetentinga institucija, globėjai (rūpintojai) dėl globos (rūpybos) išmokos ir (ar) globos (rūpybos) išmokos tikslinio priedo kreipiasi į savivaldybės, kurios vaiko teisių apsaugos institucija perėmė vaiko globos (rūpybos) vykdymą, administraciją.“
. Pakeisti 9 punktą ir jį išdėstyti taip: 
„. Dėl išmokų skyrimo gali kreiptis vienas iš vaiką auginančių tėvų (įtėvių), bendrai gyvenančių asmenų, globėjas (rūpintojas), asmuo, vaiko laikinosios priežiūros pas fizinius asmenis ar laikino apgyvendinimo pas fizinius asmenis metu laikinai prižiūrintis vaiką, pats pilnametis asmuo, turintis teisę gauti išmoką, arba visiškai veiksniu (emancipuotu) pripažintas ar susituokęs nepilnametis vaikas, turintis teisę gauti išmoką, vaikas nuo 14 iki 18 metų, turintis tėvų ar rūpintojų sutikimą, arba šių asmenų įgalioti asmenys, taip pat neveiksnių šioje srityje asmenų globėjai.“
. Papildyti 142 punktu:
„. Kreipiantis dėl vaiko laikinosios priežiūros išmokos, būtina pateikti Vaiko laikinosios priežiūros organizavimo vaiko ir tėvų ar kitų jo atstovų pagal įstatymą gyvenamojoje vietoje / vaiką laikinai prižiūrinčių asmenų gyvenamojoje vietoje akto ir Vaiko laikinosios priežiūros nutraukimo akto ar Vaiko laikino apgyvendinimo akto, išduodamų Valstybės vaiko teisių apsaugos ir įvaikinimo tarnybos ar jos įgalioto teritorinio skyriaus, kopijas, jeigu šių duomenų nėra valstybės ir žinybiniuose registruose arba valstybės informacinėse sistemose.“
. Papildyti 23.10 papunkčiu:
„. neįskaitant pilnamečių vaikų (įvaikių) iki 24 metų, kurie įskaitomi į bendrai gyvenančių asmenų sudėtį pagal Piniginės socialinės paramos nepasiturintiems gyventojams įstatymo 2 straipsnio 2 dalį, gautų pajamų.“
. Pakeisti 27.2 papunktį ir jį išdėstyti taip: 
„. skiria ir moka išmoką vaikui, nustatytą Išmokų vaikams įstatymo 6 straipsnio 1 dalyje, iki vaikui sukaks 18 metų. Pasibaigus paskirtos išmokos vaikui mokėjimo laikotarpiui arba jeigu nepilnametis vaikas pripažįstamas emancipuotu, arba jeigu vaikas sudaro santuoką, ir jeigu šie asmenys arba vyresnis kaip 18 metų asmuo ir toliau mokosi pagal bendrojo ugdymo programą (įskaitant ir profesinio mokymo įstaigose besimokančius pagal bendrojo ugdymo programą ir bendrojo ugdymo programą kartu su profesinio mokymo programa, iki baigs bendrojo ugdymo programą), dėl tolesnio išmokos vaikui skyrimo asmuo turi teisę kreiptis per Išmokų vaikams įstatymo 18 straipsnio 2 dalyje nustatytą terminą ir pateikti dokumentus, nurodytus Nuostatų III skyriuje;“. 
. Pakeisti 27.3 papunktį ir jį išdėstyti taip:
„. papildomai skiria ir moka išmoką vaikui, nustatytą Išmokų vaikams įstatymo 6 straipsnio 2 dalies 3 punkte, neįgaliam vaikui iki nustatyto neįgalumo lygio termino pabaigos, bet ne ilgiau, iki jam sukaks 18 metų. Jeigu, pasibaigus paskirtos išmokos vaikui mokėjimo laikotarpiui, neįgalumo lygis nustatomas pakartotinai, savivaldybės administracijai gavus iš Neįgalumo ir darbingumo nustatymo tarnybos duomenis apie pakartotinį neįgalumo lygio nustatymą arba išmokos gavėjui pateikus dokumentus, nurodytus Nuostatų 12.8 papunktyje, išmokos mokėjimas vaikui iki 18 metų tęsiamas be atskiro prašymo, bet ne ilgiau negu iki nustatyto neįgalumo lygio termino pabaigos. Pasibaigus paskirtos išmokos vaikui mokėjimo laikotarpiui arba jeigu nepilnametis vaikas pripažįstamas emancipuotu, arba vaikas sudaro santuoką ir jeigu šie asmenys arba vyresni kaip 18 metų asmenys, kuriems nustatytas 55 procentų ir mažesnis darbingumo lygis, ir toliau mokosi pagal bendrojo ugdymo programą (įskaitant ir profesinio mokymo įstaigose besimokančius pagal bendrojo ugdymo programą ir pagal bendrojo ugdymo programą kartu su profesinio mokymo programa), dėl tolesnio išmokos vaikui skyrimo nustatytam 55 procentų ir mažesnio darbingumo lygio terminui, bet ne ilgiau, iki jiems sukaks 21 metai, asmuo turi teisę kreiptis per Išmokų vaikams įstatymo 18 straipsnio 2 dalyje nustatytą terminą ir pateikti dokumentus, nurodytus Nuostatų III skyriuje;“.
. Pakeisti 27.4 papunktį ir jį išdėstyti taip:
„. papildomai skiria ir moka išmoką vaikui, nustatytą Išmokų vaikams įstatymo 6 straipsnio 2 dalies 1 punkte, vertinant bendrai gyvenančių asmenų arba globėjo (rūpintojo) ir su juo bendrai gyvenančių asmenų pajamas, nustatytas Piniginės socialinės paramos nepasiturintiems gyventojams įstatymo 17 straipsnio 1 dalyje, jeigu vidutinės pajamos vienam asmeniui per mėnesį mažesnės negu 2 valstybės remiamų pajamų dydžiai, išskyrus atvejį, kai socialinė parama mokiniams bendrai gyvenantiems asmenims paskirta pagal Lietuvos Respublikos socialinės paramos mokiniams įstatymo 15 straipsnio 4 dalies 4 punktą. Papildomai išmoka vaikui, nustatyta Išmokų vaikams įstatymo 6 straipsnio 2 dalies 1 punkte, skiriama ir mokama 12 mėnesių arba trumpesnį laikotarpį, jeigu vaikas sukanka Išmokų vaikams įstatymo nustatytą amžių, iki kurio gali būti mokama išmoka, arba ši išmoka pradedama mokėti ir kitam tų pačių bendrai gyvenančių asmenų arba globėjo (rūpintojo) auginamam ir (ar) globojamam vaikui, suvienodinant jau mokamos ir kitam vaikui skiriamos išmokos mokėjimo laikotarpį. Pasibaigus papildomai paskirtos išmokos vaikui mokėjimo laikotarpiui, dėl tolesnio išmokos vaikui skyrimo asmuo turi teisę kreiptis per Išmokų vaikams įstatymo 18 straipsnio 2 dalyje nustatytą terminą ir pateikti dokumentus, nurodytus Nuostatų III skyriuje;“. 
. Pakeisti 27.5 papunktį ir jį išdėstyti taip: 
„. papildomai skiria ir moka išmoką vaikui, nustatytą Išmokų vaikams įstatymo 6 straipsnio 2 dalies 2 punkte, kol ne mažiau kaip trys bendrai gyvenančių asmenų vaikai įskaitomi į bendrai gyvenančių asmenų sudėtį pagal Piniginės socialinės paramos nepasiturintiems gyventojams įstatymo 2 straipsnio 2 dalį, įskaitant ir dirbančius (taip pat savarankiškai dirbančius) nesusituokusius ir savo vaikų (įvaikių) neauginančius pilnamečius vaikus (įvaikius) iki 24 metų, kurie mokosi pagal bendrojo ugdymo programą ar pagal formaliojo profesinio mokymo programą arba studijuoja aukštojoje mokykloje (studentai), įskaitant akademinių atostogų dėl ligos ar nėštumo laikotarpį, taip pat pilnamečius vaikus (įvaikius) nuo bendrojo ugdymo programos baigimo dienos iki tų pačių metų rugsėjo 1 dienos, nevertinant jų gaunamų pajamų, arba kol globėjas (rūpintojas) augina ir (ar) globoja ne mažiau kaip tris vaikus;“. 
. Papildyti 281 punktu: 
„. Jei bendrai gyvenančių asmenų arba globėjo (rūpintojo) auginamam ir (ar) globojamam neįgaliam vaikui (asmeniui) papildomai paskirta išmoka vaikui, nustatyta Išmokų vaikams įstatymo 6 straipsnio 2 dalies 3 punkte, ir kiti bendrai gyvenančių asmenų arba globėjo (rūpintojo) auginami ir (ar) globojami vaikai (asmenys) įgyja teisę ir kreipiasi dėl išmokos vaikui, nustatytos Išmokų vaikams įstatymo 6 straipsnio 2 dalies 1 ar 2 punkte, ir jos mokėjimo laikotarpis yra ilgesnis nei išmokos, paskirtos neįgaliam vaikui (asmeniui), neįgaliam vaikui (asmeniui) papildomai išmoka vaikui skiriama iš naujo pagal Išmokų vaikams įstatymo 6 straipsnio 2 dalies 1 ar 2 punktą be atskiro prašymo. Tais atvejais, kai bendrai gyvenančių asmenų arba globėjo (rūpintojo) auginamam ir (ar) globojamam neįgaliam vaikui (asmeniui) papildomai paskirtos išmokos vaikui, nustatytos Išmokų vaikams įstatymo 6 straipsnio 2 dalies 3 punkte, mokėjimo laikotarpis yra ilgesnis nei kitiems bendrai gyvenančių asmenų arba globėjo (rūpintojo) auginamiems ir (ar) globojamiems vaikams (asmenims) papildomai skiriamos išmokos vaikui, nustatytos Išmokų vaikams įstatymo 6 straipsnio 2 dalies 1 ar 2 punkte, neįgaliam vaikui (asmeniui) paskirtos išmokos vaikui mokėjimo laikotarpis nekeičiamas. Jei bendrai gyvenančių asmenų arba globėjo (rūpintojo) auginamiems ir (ar) globojamiems vaikams (asmenims) paskirta išmoka vaikui, nustatyta Išmokų vaikams įstatymo 6 straipsnio 2 dalies 1 ar 2 punkte, ir šių asmenų auginamas ir (ar) globojamas neįgalus vaikas (asmuo) įgyja (įgijo) teisę gauti išmoką vaikui, nustatytą Išmokų vaikams įstatymo 6 straipsnio 2 dalies 3 punkte, ir jos mokėjimo laikotarpis yra ilgesnis nei išmokos, paskirtos pagal Išmokų vaikams įstatymo 6 straipsnio 2 dalies 1 ar 2 punktą, savivaldybės administracijai gavus iš Neįgalumo ir darbingumo nustatymo tarnybos duomenis apie neįgalumo nustatymą arba išmokos gavėjui pateikus dokumentus, nurodytus Nuostatų 12.8 papunktyje, neįgaliam vaikui (asmeniui) papildomai išmoka vaikui skiriama iš naujo pagal Išmokų vaikams įstatymo 6 straipsnio 2 dalies 3 punktą be atskiro prašymo, o jeigu išmokos, nustatytos Išmokų vaikams įstatymo 6 straipsnio 2 dalies 3 punkte, kurią neįgalus vaikas (asmuo) įgyja (įgijo) teisę gauti, mokėjimo laikotarpis trumpesnis nei išmokos, paskirtos pagal Išmokų vaikams įstatymo 6 straipsnio 2 dalies 1 ar 2 punktą, šios paskirtos išmokos vaikui mokėjimo laikotarpis nekeičiamas.“
. Papildyti 351 punktu:
„. Vaiko laikinosios priežiūros išmoka skiriama, jeigu dėl jos buvo kreiptasi pasibaigus vaiko laikinajai priežiūrai pas fizinius asmenis ar laikinam apgyvendinimui pas fizinius asmenis, bet ne vėliau kaip per 12 mėnesių nuo vaiko laikinosios priežiūros pas fizinius asmenis ar vaiko laikino apgyvendinimo pas fizinius asmenis pirmos dienos.“
. Pakeisti 39 punktą ir jį išdėstyti taip:
„. Jeigu išmokos gavėjas, gaunantis periodinę išmoką, persikelia gyventi į kitą savivaldybę, išmokos mokėjimas ankstesnėje savivaldybėje nutraukiamas išmokėjus išmoką už tą mėnesį, kurį asmuo pakeitė gyvenamąją vietą. Jeigu pareiškėjo gyvenamoji vieta pasikeitė ir jis dėl išmokų ankstesnėje savivaldybėje nesikreipė, išmokas už praėjusį laikotarpį, kai asmuo turi teisę jas gauti, moka ta savivaldybė, kurioje asmuo kreipimosi dėl išmokų metu yra deklaravęs gyvenamąją vietą arba įtrauktas į gyvenamosios vietos nedeklaravusių asmenų apskaitą, o asmeniui, nedeklaravusiam gyvenamosios vietos ir neįtrauktam į gyvenamosios vietos nedeklaravusių asmenų apskaitą, – savivaldybė, kurioje asmuo faktiškai gyvena. Pasikeitus globėjui (rūpintojui), už praėjusį laikotarpį priklausančios neišmokėtos išmokos išmokamos toje savivaldybėje, kurioje jos buvo paskirtos.“



Ministras Pirmininkas	Saulius Skvernelis	

